หุ้น AOT คืออะไร
หุ้น AOT คือ หุ้นขนาดใหญ่อันดับ 2 ของตลาดหลักทรัพย์ไทย โดย ณ พ.ย. 61 มีมูลค่าตลาดอยู่ที่ประมาณ 900,000 ล้านบาท เป็นรองเพียงปตท. ที่มีมูลค่าบริษัทประมาณ 1,400,000 ล้านบาท Market Cap 900,000 ล้านบาทของ AOT เป็นมูลค่าแบรนด์ถึง 400,000 ล้านบาท หากมองกำไรของ AOT ย้อนหลังไป 10 ปี มีเพียง 2 ปีเท่านั้นที่กำไรไม่โตคือปี 2552 ที่มีม๊อบการเมือง และปี 2557 ที่มีการรัฐประหาร

AOT เป็นเจ้าของสนามบิน 6 แห่ง คือ สุวรรณภูมิ,ดอนเมือง, เชียงใหม่,หาดใหญ่, ภูเก็ตและแม่ฟ้าหลวง ภูเก็ตและเชียงใหม่กำลังจะมีสนามบินแห่งที่สอง ขึ้นอยู่กับการพิจารณาของกรมท่าอากาศยานและ AOT มีโอกาสได้รับโอนสนามบินเพิ่มเติมอีกสูงสุด 29 แห่งจากกรมท่าอากาศยาน ซึ่งจะกระทบกำไรประมาณ 4-8% ขึ้นอยู่กับว่าได้สนามบินไหนมา นอกจากนั้น AOT ยังมีแผนจะปรับสนามบิน 4 แห่งคืออุดรธานี, สกลนคร, ตากและชุมพร เป็น Regional hub

AOT มีรายได้จากหลากหลายช่องทาง แบ่งเป็นรายได้จากธุรกิจการบิน 56.7% อาทิเช่น ค่าธรรมเนียมการใช้สนามบินของสายการบิน,ค่าบริการผู้โดยสารและเครื่องอำนวยความสะดวกต่างๆ รายได้รายการนี้แปรผันตรงกับจำนวนเที่ยวบินและนักท่องเที่ยว รายได้หลักอีกส่วนคือรายได้ที่ไม่เกี่ยวกับการบิน 43.40% อาทิเช่น ค่าเช่าที่จากบริษัทต่างๆที่ทำธุรกิจกับสนามบินของ AOT, รายได้ค่าบริการ, รายได้ส่วนแบ่งผลประโยชน์เช่นส่วนแบ่งรายได้หลักๆก็จาก King Power เป็นต้น ถ้านักท่องเที่ยวจีนมาเยอะๆ รายได้จากส่วนแบ่งรายได้ของการขายของจะมากขึ้น เพราะคนจีนใช้จ่ายกับ Duty Free สูงเมื่อเทียบกับนักท่องเที่ยวชาติอื่น (ประมาณ 1.3-1.5 เท่า)
ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน,ความรู้ทางการเงิน